ถ้ามีอะไรกับแฟน แต่ไม่ได้หลั่งในไม่ได้ใส่ถุงมีการสอดใส่แล้วแฟนช่วยตัวเองข้างนอกเพื่อให้เสร็จ แล้วรีบกินยาคุมฉุกเฉินหลังมีเพศสัมพันธ์ไม่เกิน 1 ชั่วโมง กินทีเดียวสองเม็ด หลังจากนั้น 6 วันมีเลือดออกซึ่งคล้ายกับประจำเดือน มากเยอะมีลิ่มเลือด เป็นสีแดงสด มาวันที่1มีนาและมาวันนี้เป็นวันที่ 2 แล้วค่ะ ซึ่งประจำเดือนรอบก่อนคือวันที่ 4 มีนา ถ้านับคือครบ 28 วันแล้วที่ประจำเดือนควรจะมา อยากทราบว่าอันนี้คือเลือดที่เกิดจากผลข้างเคียงของการใช้ยาหรือเลือดประจำเดือนค่ะ สามารถบอกได้ไหมคะว่าไม่เกิดการตั้งครรภ์
สวัสดีค่ะ การมีเพศสัมพันธ์แบบหลั่งนอกนั้นมีประสิทธิภาพต่ำ ยังมีโอกาสตั้งครรภ์ได้ถึงประมาณ 4-20% ค่ะการใช้ยาคุมฉุกเฉินตามไปหลังจากนั้นให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ โดยเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์หลังใช้ยาอาจทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นเลือดที่ออกมาอาจจะเป็นผลข้างเคียงจากยาได้เช่นกัน แนะนำสังเกตรอบเดือนอีกครั้ง ซึ่งควรจะมาไม่เกิน 35 วันจากครั้งก่อน หรือซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ